Правителство на Димитър Петков
Правителството на Димитър Петков е двадесет и седмото правителство на Княжество България, назначено с Указ № 5 от 23 октомври 1906 г. на княз Фердинанд Сакскобургготски. Управлява страната до 26 февруари 1907 г., след което е наследено от правителството на Димитър Станчов.

Политика 
В този период управлението на Народнолибералната партия, започнало през 1903 г., навлиза в криза, породена от обедняването на работниците и служителите. Лидерът на партията и министър на вътрешните работи Димитър Петков, който поема управлението от подалия оставка генерал Рачо Петров, се опитва потуши вълненията като ожесточава санкциите срещу организаторите и участниците в стачките, обхванали редица градове. Полицейски методи са приложени и срещу печатните издания и образователните институции, критикуващи властта, в това число и срещу Софийския университет, който е временно закрит. Убийството на Петков води до ново преустройство на кабинета само четири месеца след предишното.

Съставяне 
Кабинетът, оглавен от Димитър Петков, е образуван от дейци на Народнолибералната (стамболовистка) партия и разчита на подкрепата ѝ в XIII обикновено народно събрание.

Кабинет 
Сформира се от следните министри:

Промени в кабинета

от 4 януари 1907

Събития

1906 
 20 декември 1906 – Започва стачка на железничарите, завършила успешно на 1 февруари следващата година.

1907 
 3 януари 1907 – Княз Фердинанд е освиркан от студенти пред новата сграда на Народния театър, след което правителството затваря Софийския университет за шест месеца. Петдесет професори са уволнени, а над 1 300 студенти са интернирани – начало на Университетската криза.
 25 януари 1907 – Народното събрание ликвидира автономията на Университета, гарантирана със закон от 1904 година.
 13 февруари 1907 – Договор за заем от Париба за 145 милиона лева с 4,5% лихва, обвързан с частичен финансов контрол и доставки на артилерия от „Шнайдер-Крьозо“. Основната част от средствата, останали след рефинансиране на стари дългове, е използвана за усилване на армията.
 26 февруари 1907 – Министър-председателят Димитър Петков е убит от уволнен банков служител в центъра на столицата.

Вижте също 
 Правителство на Рачо Петров (1903–1906)
 Правителство на Димитър Станчов

Литература

Бележки 

Правителства на България (1878 – 1918)
Народнолиберална партия